**Tisztelt Ügyfelünk!**

**A rendkívüli települési támogatás** megállapítása iránti kérelem nyomtatványát a valóságnak megfelelő adatok alapján szíveskedjen kitölteni, mert a valótlan adatok közlése büntetőjogi felelősséget von maga után.

Továbbá kérjük, hogy ezen a tájékoztatón felsorolt igazolásokat – az Ön(ök) helyzetére vonatkozóan – maradéktalanul csatolja hozzá kérelméhez, mert csak a hiánytalanul felszerelt kérelmek alapján hozható döntés.Amennyibenaz Ön által megjelölt adatra vonatkozó igazolást hivatalból szükséges beszerezni, az irányadó ügyintézési határidő hosszabbodik.

**A kérelemhez szíveskedjék csatolni:**

* nyugdíjas esetében, árvaellátás folyósítása esetén: a Nyugdíjfolyósító Igazgatóság által ez év elején küldött nyugdíjösszesítő fénymásolatát,
* Járási Hivatal, Államkincstár által folyósított ellátásokról az elmúlt hónapra vonatkozó szelvényt vagy banki számlalevelet, valamint a megállapító határozatot. (GYES, családi pótlék, foglalkoztatást helyettesítő támogatás, ápolási díj stb.),
* munkaviszonnyal rendelkező esetében: a munkáltató által kiadott hivatalos igazolást a kérelem beadását megelőző **1 havi nettó** jövedelméről, közfoglalkoztatott esetében a munkaszerződést;
* Foglalkoztatási Osztály (Munkaügyi Központ) által folyósított ellátás esetén a megállapító határozat fénymásolatát, a folyósított ellátás összegéről az előző **1 hónap** szelvényének másolatát;
* amennyiben jövedelemmel nem rendelkezik, a Foglalkoztatási Osztály (Munkaügyi Központ) igazolását arra vonatkozólag, hogy az álláskeresők nyilvántartásában szerepel-e, s a mellékelten csatolt nyilatkozatot kitöltve;
* nem havi rendszerességgel szerzett jövedelemről szóló nyilatkozatot;
* vállalkozó esetén: a kérelem beadását megelőző **12 havi** nettó jövedelemről – tételes bontásban - könyvelő által kiadott igazolást (a vállalkozói tevékenység kezdő időpontjának feltüntetésével) és a Nemzeti Adó- és Vámhivatal igazolását az előző gazdasági évre vonatkozólag; amennyiben ezen időtartam alatt táppénzellátásban is részesült, annak nettó összegéről hivatalos igazolást;
* őstermelő esetén: az őstermelői igazolvány/betétlap fénymásolata, valamint a kérelem beadását megelőző **12 havi** nettó átlagjövedelméről szóló igazolást;
* a gyermek elhelyezése vagy ideiglenes hatályú elhelyezése, valamint a gyámrendelés tárgyában hozott bírósági, illetve gyámhatósági döntést;
* gyermektartásdíjrólbírósági végzést vagy Gyámügyi Osztály által felvett jegyzőkönyvet (különélési jegyzőkönyv);
* házasság felbontása esetén: a házasság felbontásáról szóló bírósági végzés másolatát a gyermek elhelyezését és tartását szabályozó bírósági ítélet, illetve egyezséget jóváhagyó végzés fénymásolt példányát;

Amennyiben válófélben vannak, a házasság felbontására irányuló kereset vagy bírósági idéző végzés fénymásolatát.

* 18-25 év közötti gyermek esetében az oktatási intézmény igazolását a nappali oktatás munkarendje szerint fennálló tanulói vagy hallgatói jogviszonyról;
* amennyiben jövedelmét levonás terheli, annak jogcíméről és a levonás kérelem benyújtását megelőző havi nettó összegéről igazolást;
* amennyiben nem magyar állampolgár, a Magyarországon való tartózkodás jogcímét igazoló irat fénymásolatát.
* pénzbeli ellátásának megszüntetéséről szóló határozat másolatát, illetve szabadlábra helyezéséről szóló igazolást;
* elemi kár esetén nyújtott segély esetén a jövedelem-igazolásokon felül a helyreállítás költségeiről készített kimutatást;
* gyógykezelési költségek részbeni fedezetéül - a társadalombiztosítás által nem támogatott –gyógyszer-támogatásként annak költségét igazoló hivatalos dokumentumot a jövedelem-igazolások csatolása mellett;
* várandós anya részére nyújtott támogatás esetén a terhesgondozásról szóló igazolást a jövedelem-igazolások csatolása mellett;
* keresőképtelenség miatt megállapított támogatás esetén a keresőképtelenséget alátámasztó orvosi vagy kórházi igazolást a jövedelem-igazolások csatolása mellett;
* bűncselekmény miatt áldozattá válás esetén a rendőrség jegyzőkönyvét,
* egyéb krízis helyzetet igazoló dokumentumok,
* azon kérelmezők, akik a nevelésbe vett gyermek családjával való kapcsolattartáshoz kérelmezik a támogatást, a jövedelemigazolások csatolása mellett a kapcsolattartást igazoló dokumentumot;
* temetési költségekhez való hozzájárulás esetén a jövedelemigazolások csatolása mellett a temetkezési **számla, halotti anyakönyvi kivonat** is szükséges.

Amennyiben nincs lehetősége fénymásolat készítésére, szíveskedjen az igazolásokat, dokumentumokat eredeti példányban a - személyes ügyintézés során - kérelem benyújtásakor becsatolni.

A PONTOS ADATEGYEZTETÉS ÉRDEKÉBEN SZÍVESKEDJENEK A KÉRELMEZŐ SZEMÉLYI IGAZOLVÁNYÁT ÉS LAKCÍMKÁRTYÁJÁT A KÉRELEM BENYÚJTÁSAKOR BEMUTATNI!